《感兴二十七首 其八》
宋代·方一夔

种竹依远林，风急杪不折。同根有荣枯，枯枝先断截。

茫茫天壤间，小大各纠结。惟人具知识，兄弟况同血。

一居卿相位，仆妾借馀热。升沈各为谋，滴水不通泄。

人生骨肉亲，富贵犹一吷。丈夫属有思，莫笑袁刘拙。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。